El sènior femení del Club Handbol Asvian Asesores Burjassot juga el dissabte la final de la Copa Federació
2025-07-24

Aquest dissabte, 26 de maig a les 16.30 hores, el Pavelló Cobert de Burjassot acollirà la disputa de la final de la Copa Federació d’Handbol. Una final en la qual el municipi té molt a dir ja que seran les jugadores de l’equip sènior femení del Club Handbol Asvian Asesores Burjassot les que saltaran a la pista per a donar el millor de si i alçar-se amb la victòria final.

Les xiques del sènior han arribat a la final després d’una gran competició i una temporada en la qual han donat el millor de cadascuna d’elles en cada partit. Per aquest motiu, des del Club volen que tot el municipi abrigalle a l’equip en la final i esperen que el Pavelló Cobert s’òmpliga d’afeccionats, de veïnes i veïns del municipi que animen a l’equip i auparles així a la victòria final.

Tal com han assenyalat des del Club burjassoter, “es preveu un gran partit entre les nostres xiques i l’equip juvenil d’Onda. Un conjunt jove que ha demostrat tindre molt caràcter”.